कुलदीप पारीक/प्रमोद शर्मा | रींगस
छत गिरी तो प्रशासन ने सीज किए 19 कमरे, 30 बच्चों ने छोड़ा स्कूल, व्याख्याता ने भामाशाहों से 52 लाख जुटा कराया निर्माण, नतीजा-289 से 717 हो गए स्टूडेंट्स
कुलदीप पारीक/प्रमोद शर्मा | रींगस
व्याख्यातामंगलचंद कुमावत रींगस के राजकीय उच्च माध्यमिक स्कूल में पढ़ने वाले बच्चों और उनके अभिभावकों के लिए किसी हीरो से कम नहीं है। सितंबर 2014 में राजकीय उच्च माध्यमिक स्कूल में छुट्टी के दिन अचानक एक कमरे की पट्टियां टूट गई। एसडीओ ने स्कूल के 19 कमरों को कंडम बता सीज कर दिया। स्कूल में 320 स्टूडेंट्स थे। करीब 30 ने स्कूल छोड़ दिया।
कुमावत ने तय कि इलाके के बच्चों से शिक्षा का अधिकार नहीं छिनने देंगे। भवन के रेनोवेशन के लिए चंदा जुटाने की मुहिम शुरू की। बकौल कुमावत-कुछ लोगों ने 1100 रुपए का आश्वासन दिया, लेकिन दिए नहीं। वे निराश हो गए। कुछ दिनों बाद वैद्य शिंभूदयाल शर्मा को स्कूल की दशा बताई। वैद्य शर्मा आगे आए और 11 लाख रुपए का निर्माण करवाया। अक्ष ऑप्टीफाइबर कंपनी हैड मुनेश चंद्रा ने 28 लाख रुपए का काम करवाया। इसके अलावा स्वतंत्रता सेनानी कालीदास स्वामी, शंकरलाल धाबाई सहित कई भामाशाहों से तीन साल में 52 लाख रुपए जुटाए और स्कूल भवन का रेनोवेशन कराया। उनके प्रयास का नतीजा है कि स्कूल सीज के बाद जहां 289 का नामांकन था वहीं आज स्कूल में 717 बच्चे पढ़ रहे हैं।
विद्यालय का नया भवन।
शिक्षक मंगलचंद
स्टूडेंट्स को बैडमिंटन, वॉलीबॉल, हॉकी, क्रिकेट, फुटबॉल बॉस्केटबॉल की सुविधा भी मिलने लगी। स्कूल के अशोक कुमार का मुख्यमंत्री खेल योजना में चयन हुआ। पवन कुमावत, प्रदीप कुमावत, सुरेश यादव श्यामसुंदर हॉकी में स्टेट लेवल पर खेल चुके हैं तो पिछले साल हुई तैराकी प्रतियोगिता में कानाराम सागर सिंह सिल्वर मेडल पर कब्जा जमाने में कामयाब रहे। स्काउट में नरेंद्र सारण, पवन कुमावत नवर| बुला को राष्ट्रपति अवार्ड मिला।
कई खिलाड़ी खेल चुके हैं स्टेट लेवल पर
स्कूल में विद्यार्थियों की संख्या कम हुई तो सबसे पहले खुद के रिश्तेदारों के बच्चों का यहां एडमिशन दिलाया। इतना ही नहीं भूगोल व्याख्याता का तबादला होने के बाद कुमावत की बेटी मोनिका यहां निशुल्क बच्चों को भूगोल पढ़ाने लगी।
कुमावत ने खुद के बच्चों को दाखिला दिलाया
स्कूल में निजी स्कूल की तर्ज पर एक्सट्रा क्लास, स्पोकन इंग्लिश, साप्ताहिक टेस्ट, आध्यात्मिक चिंतन जैसे सुविधा बच्चों को मिल रही है। प्रेरक के तौर पर कुमावत को राज्य स्तर पर सम्मानित किया जा चुका है। कुमावत ने बताया, जुटाए गए रुपए से स्कूल भवन छत की मरम्मत आदि काम कराए। प्रधानाचार्य दिनेश कुमार शर्मा ने बताया कि यह स्कूल आजादी से पहले 1944 में 20 बीघा जमीन पर शुरू हुआ। संख्या बढ़ने के बाद इसे क्रमोन्नत किया गया।
निजी स्कूल की तर्ज पर इंग्लिश स्पोकन क्लास
mar_Deva hin_Deva mar_Deva hin_Deva hin_Deva hin_Deva bho_Deva awa_Deva awa_Deva hin_Deva hin_Deva hin_Deva bho_Deva